NORAKSTS

|  |  |
| --- | --- |
| 25.07.2024. | Nr.8/30 |

**apbūvēta zemesgabala vārpu ielā 28B, Jelgavā**

**226/1834 domājamo daļu atsavināšana**

Saņemts IK “Varkales” (reģistrācijas Nr.45101001946, juridiskā adrese: Cukura iela 3, Jelgava, LV-3002, turpmāk - Iesniedzējs) 2024. gada 30. aprīļa iesniegums, kurā lūdz atsavināt zemesgabala Vārpu ielā 28B, Jelgavā Jelgavas valstspilsētas pašvaldībai piederošās 226/1834 domājamās daļas.

Zemesgabals 597 m2 platībā ar kadastra apzīmējumu 09000050330 Vārpu ielā 28B, Jelgavā (turpmāk – Zemesgabals) ir apbūvēts un ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000094699 ar kadastra numuru 09000050330. Jelgavas valstspilsētas pašvaldībai pieder Zemesgabala 1601/1834 domājamās daļas.

Uz Zemesgabala atrodas būve – garāžu ēka ar kadastra apzīmējumu 09000050330001 Vārpu ielā 28B, Jelgavā (turpmāk – Būve), kas ierakstīta Zemgales rajona tiesas Jelgavas pilsētas zemesgrāmatas nodalījumā Nr. 100000099287 ar kadastra numuru 09005050330. Būves 226/1834 domājamās daļas pieder Iesniedzējam.

 Publiskas personas mantas atsavināšanas likuma (turpmāk - Atsavināšanas likums) 4. panta ceturtās daļas 4. punktā noteikts, ka pašvaldības nekustamā īpašuma atsavināšanu var ierosināt zemesgrāmatā ierakstītas būves kopīpašnieks, ja viņš vēlas nopirkt tā zemesgabala domājamo daļu, uz kura atrodas būve, samērīgi savai būves daļai.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

 Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2025. gada 21. jūnijam) novērtēja Zemesgabala 226/1834 domājamās daļas un noteica to vērtību 1700,00 *euro* (viens tūkstotis septiņi simti *euro*, 00 centi).

Nekustamā īpašuma Valsts kadastra informācijas sistēmā Zemesgabala 226/1834 domājamo daļu kadastrālā vērtība ir noteikta 608,13 *euro* (seši simti astoņi *euro*, 13 centi).

Atsavināšanas likuma 3. panta pirmās daļas 2. punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4. panta](https://likumi.lv/doc.php?id=68490#p4) ceturtās daļas 4. punktā minētā persona. Šajā gadījumā pārdošanas cena ir vienāda ar nosacīto cenu.

Atsavināšanas likuma 44.1 panta piektā daļa nosaka, ka, pārdodot apbūvētu zemesgabalu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

2024. gada 1. jūlijā Jelgavas valstspilsētas pašvaldības īpašuma atsavināšanas komisija noteica Zemesgabala 226/1834 domājamo daļu nosacīto cenu 1700,00 *euro* (viens tūkstotis septiņi simti *euro*, 00 centi) un nomaksas termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, Atsavināšanas likuma 3. panta pirmās daļas 2. punktu, 4. panta ceturtās daļas 4. punktu, 8. pantu, 37. panta pirmās daļas 4. punktu, 44.1 panta piekto daļu, Jelgavas valstspilsētas pašvaldības īpašuma atsavināšanas komisijas 2024. gada 1. jūlija lēmumu Nr. 5/5 “Apbūvēta zemesgabala Vārpu ielā 28B, Jelgavā 226/1834 domājamo daļu atsavināšana” un Iesniedzēja 2024. gada 30. aprīļa iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt apbūvēta zemesgabala Vārpu ielā 28B, Jelgavā (kadastra numurs 09000050330, kadastra apzīmējums 09000050330, platība 597 m2) Jelgavas valstspilsētas pašvaldībai piederošas 226/1834 domājamās daļas, pārdodot tās būves Vārpu ielā 28B, Jelgavā 226/1834 domājamo daļu īpašniekam IK “Varkales” (reģistrācijas Nr.45101001946, juridiskā adrese: Cukura iela 3, Jelgava, LV-3002) par nosacīto cenu 1700,00 *euro* (viens tūkstotis septiņi simti *euro*, 00 centi), nosakot maksimālo nomaksas termiņu – 5 gadus.
2. Jelgavas valstspilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā